laion/Wikipedia-Exotic huggingface dataset:
নির্মল কক্ষ

আন্তর্জাতিক মান সংস্থা আইএসও-র দেয়া সংজ্ঞা অনুযায়ী নির্মল কক্ষ (ইংরেজি: Cleanroom) বলতে এমন একটি কক্ষকে বোঝায়, যে কক্ষের বাতাসে ভাসমান অতিক্ষুদ্র কণার ঘনমাত্রা নিয়ন্ত্রিত ও শ্রেণীবদ্ধ থাকে এবং যে কক্ষটিকে এমনভাবে নকশা, নির্মাণ ও পরিচালনা করা হয়, যাতে কক্ষের ভেতরের বায়ুতে অতিক্ষুদ্র কণাসমূহের অনুপ্রবেশ, সৃষ্টি ও ধারণ নিয়ন্ত্রণে রাখা যায়। বায়বান্তরীক্ষ, অণু-ইলেকট্রনীয় সামগ্রী (মাইক্রোইলেকট্রনিকস), ঔষধ নির্মাণ, চিকিৎসা কলকৌশল, স্বাস্থ্যসেবা ও খাদ্যদ্রব্য শিল্পোৎপাদন প্রক্রিয়ার ও উৎপন্ন দ্রব্যে সংক্রমণ নিয়ন্ত্রণ প্রতিরোধের জন্য এই ধরনের কক্ষ ব্যবহার করা হয়। বায়ুবাহিত অতিক্ষুদ্র কণা বলতে এক মাইক্রোমিটারের কম দৈর্ঘ্যের কণাকে বোঝায়। এই কণাগুলি খালি চোখে অদৃশ্য থাকে। এগুলির ভর এতই কম যে এগুলি বায়ুতে নিলম্বিত অবস্থায় ভেসে থাকতে পারে এবং বাতাসে আলোড়নের ফলে এগুলি স্থানান্তরিত হতে পারে। এইসব বায়ুবাহিত অতিক্ষুদ্র কণা বিশেষায়িত গবেষণা ও শিল্পোৎপাদনে বিদ্যমান সংবেদনশীল প্রক্রিয়াসমূহে ক্ষতিসাধন করতে পারে। একটি নির্মল কক্ষে বায়ুর পরিস্রাবণ প্রযুক্তি ব্যবহার করে এইসব কণা সরবরাহকৃত বায়ু থেকে দূর করা হয়। কোনও নির্মল কক্ষের নির্মলতার মাত্রা সাধারণত প্রতি ঘনমিটার বায়ুতে অতিক্ষুদ্র কণার সংখ্যা বা কণার ঘনমাত্রা দিয়ে পরিমাপ করা হয়। আন্তর্জাতিক মান সংস্থা আইএসও নির্মল কক্ষের নির্মলতাকে ১ থেকে ৯ পর্যন্ত নয়টি সংখ্যা দিয়ে নয়টি শ্রেণীতে বিভক্ত করেছে। যদি কোনও কক্ষের বায়ুতে প্রতি ঘনমিটারে অর্ধ মাইক্রোমিটার বা তার চেয়ে বেশি আকারের ৩ কোটি ৫২ লক্ষ বা তার বেশি অতিক্ষুদ্র কণা ভাসমান থাকে, তাহলে সেই কক্ষকে আইএসও ৯ শ্রেণীর নির্মল কক্ষের সমতুল্য ধরা হয়। এর বিপরীতে একটি আইএসও ১ শ্রেণীর নির্মল কক্ষে ঐ আকারের কোনও কণাই বিদ্যমান থাকে না এবং ০.১ মাইক্রোমিটার বা তার চেয়ে ছোট আকারের কণার সংখ্যা প্রতি ঘনমিটার বায়ুতে মাত্র ১০টি হতে হয়। বায়ু আয়নীকারক বায়ু গুণমান সূচক সংক্রমণ নিয়ন্ত্রণ উপাত্ত পুনরুদ্ধার পরীক্ষাগার কণা গণক সংনমিত বায়ুচালিত পরিস্রাবক নিরাপদ পরিবেশ অর্ধপরিবাহী কলকৌশল নির্মাণ ISO 14644-1:2015(E), ISO, ২০১৫, পৃষ্ঠা 1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) ISO 14644-1:2015(E), ISO, ২০১৫, পৃষ্ঠা 5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নির্মল কক্ষ সংক্রান্ত মিডিয়া রয়েছে। Cleanroom Wiki--The Global Society For Contamination Control (GSFCC) Clean Room Requirements in Pharma ওয়েব্যাক মেশিনে আর্কাইভকৃত ১ জুন ২০২০ তারিখে The Secretariat to ISO/TC 209 Cleanrooms and associated controlled environments, the group of experts who negotiate all aspects of the 14644 standard
সরকারি ক্রয় সংক্রান্ত মন্ত্রিসভা কমিটি

সরকারি ক্রয় সংক্রান্ত মন্ত্রিসভা কমিটি হলো বাংলাদেশের সরকারি তহবিল ব্যবহার করে সম্পন্নকৃত ক্রয় অনুমোদনের সর্বোচ্চ কর্তৃপক্ষ। অর্থমন্ত্রীর সভাপতিত্বে সরকারি ক্রয় সংক্রান্ত মন্ত্রিসভা কমিটি গঠিত হয়। বর্তমান কমিটি ২০১৯ সালের জানুয়ারিতে অর্থমন্ত্রীর নেতৃত্বে গঠিত হয়েছিল। এটি পূর্ববর্তী কমিটিকে বাতিল করে এবং কার্যকরভাবে প্রতিস্থাপিত হয়। অর্থমন্ত্রী এর সাথে অর্থনীতি বিষয়ক মন্ত্রিসভা কমিটিরও প্রধান। ২০২০ সালের ২৫ নভেম্বর সরকারি ক্রয় সংক্রান্ত মন্ত্রিসভা কমিটি ৩.৫ বিলিয়ন টাকার জ্বালানি ক্রয়ের অনুমোদন দেয়। ২০২০ সালের ৩ ডিসেম্বর বাংলাদেশে কোভিড-১৯ মহামারীর সময় সরকারি ক্রয় সংক্রান্ত মন্ত্রিসভা কমিটি সিরাম ইনস্টিটিউট অফ ইন্ডিয়া এবং বেক্সিমকো ফার্মাসিউটিক্যালস থেকে কোভিড-১৯ এর ভ্যাকসিন ক্রয়ের অনুমোদন দেয়। ২০২১ সালের ৬ জানুয়ারি মাসে কমিটি ২৫০ হাজার মেট্রিক টন চাল কেনার অনুমোদন দেয়, যার মধ্যে ১০০ হাজার টন চাল ভারত থেকে আমদানি করা হবে। বাংলাদেশ সরকারের ১৬ জানুয়ারি, ২০১৯ সালে প্রকাশিত গেজেট অনুযায়ী সরকারি ক্রয় সংক্রান্ত মন্ত্রিসভা কমিটির সদস্যগণ নিম্নরূপ: "Govt clears proposals to import 1.3 million tons crude oil, 105,000 tons fertilizer"। Dhaka Tribune। ৪ নভেম্বর ২০২০। সংগ্রহের তারিখ ৫ মার্চ ২০২১।  "Cabinet committee okays 3 purchase proposals"। Daily Sun (ইংরেজি ভাষায়)। সংগ্রহের তারিখ ২০২১-০৩-০৫।  "No public purchase sans open bidding"। The Daily Star (ইংরেজি ভাষায়)। ২০১৯-০১-২৪। সংগ্রহের তারিখ ২০২১-০৩-০৬।  "Purchase Committee approves proposal for procuring fuel oil through Int'l quotation"। The Daily Star (ইংরেজি ভাষায়)। ২০২০-১১-২৫। সংগ্রহের তারিখ ২০২১-০৩-০৬।  "Cabinet okays direct vaccine purchase"। The Daily Star (ইংরেজি ভাষায়)। ২০২০-১২-০৩। সংগ্রহের তারিখ ২০২১-০৩-০৬।  "Cabinet body okays import of 250,000MT rice"। New Age | The Most Popular Outspoken English Daily in Bangladesh (ইংরেজি ভাষায়)। সংগ্রহের তারিখ ২০২১-০৩-০৬।
আবু মহামেদ হবিবুল্লাহ

আবু মহামেদ হবিবুল্লাহ (১৯১১-১৯৮৪) বাংলাদেশী একজন লেখক, শিক্ষাবিদ ও ঐতিহাসিক। যিনি এ.বি.এম হাবিবুল্লাহ নামেই অধিক পরিচিত। তিনি কলকাতা আলিয়া মাদ্রাসার লাইব্রেরিয়ান,ঢাকা বিশ্ববিদ্যালয় শিক্ষক ও বিশ্ববিদ্যালয় শিক্ষক সমিতির সভাপতি ও বিশ্ববিদ্যালয় মঞ্জুরি কমিশনের চেয়ারম্যানের ছিলেন। তিনি ইসলামী বিষয়ের উপর কিছু গুরুত্বপূর্ণ বই লিখেছেন। আবু মহামেদ হবিবুল্লাহ বর্তমান পশ্চিমবঙ্গের বর্ধমান জেলায় জন্মগ্রহণ করেন। তার পিতার নাম আবদুল লতিফ, তিনি বর্ধমান বিভাগের স্কুল পরিদর্শক ছিলেন এবং তার পিতামহ আরবি ও ফারসি ভাষার শিক্ষক ছিলেন। এর পরিপ্রেক্ষিতে আবু মহামেদ হবিবুল্লাহ ছোটবেলা থেকেই আধুনিক শিক্ষা ব্যবস্থার মধ্যে বড় হয়ে উঠেন। বাল্যকালে পিতার নিকট থেকে শিক্ষা লাভ করে ১৯২৬ সালে ভারতের হুগলি মাদ্রাসা থেকে হাই মাদ্রাসা পরীক্ষায় পাশ করেন। এরপর ১৯২৮ সালে ঢাকা ইসলামিক ইন্টারমিডিয়েট কলেজ (বর্তমান কবি নজরুল সরকারি কলেজ) থেকে আই.এ পাশ করেন। এরপর ১৯৩১ সালে হুগলী মহসিন কলেজ থেকে ইতিহাসে স্মাতক সম্মান পাশ করেন এবং ১৯৩৩ সালে কলকাতা বিশ্ববিদ্যালয় থেকে ইতিহাসে এম.এ পাস করেন। তিনি লিটন বৃত্তি নিয়ে লন্ডন বিশ্ববিদ্যালয়ের স্কুল অব ওরিয়েন্টাল স্টাডিজ থেকে পিএইচ.ডি ডিগ্রি লাভ করেন। এছাড়াও তিনি পড়াশোনার ফাকে পাঠাগার বিজ্ঞানে ডিপ্লোমা করেছিলেন। এ.বি.এম হাবিবুল্লাহ ১৯৩৮ সালে কলকাতা আলিয়া মাদ্রাসার লাইব্রেরিয়ান হিসেবে কর্মজীবন শুরু করেন এবং পরের বছরই তিনি কলকাতা বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন। ১৯৪০ সালে তিনি বিশ্ববিদ্যালয়ের নতুন বিভাগ ইসলামের ইতিহাস ও সংস্কৃতি বিভাগে যোগ দেন। ১৯৪৭ সালে দেশভাগ তিনি কলকাতা ছেড়ে ঢাকায় চলে আসেন, এবং ১৯৫০ সালে ঢাকা বিশ্ববিদ্যালয়ের ইসলামের ইতিহাস ও সংস্কৃতি যোগদান করেন এবং পর্যায়ক্রমে বিভাগের বিভাগীয় প্রধানের দায়িত্ব পালন করেন। তিনি ১৯৬১ থেকে ১৯৬৩ সাল পর্যন্ত ঢাকা বিশ্ববিদ্যালয়ের কলা অনুষদের ডীন এবং ১৯৬৮ সাল থেকে ১৯৭২ সাল পর্যন্ত ঢাকা বিশ্ববিদ্যালয় শিক্ষক সমিতির সভাপতির দায়িত্ব পালন করেছেন। এরপর তিনি ১৯৭৩ সালে তিনি ঢাকা বিশ্ববিদ্যালয় থেকে অবসর গ্রহণ করেন। হাবিবুল্ললাহ ঢাকা বিশ্ববিশ্ববিদ্যালয় থেকে অবসর গ্রহণের পর ১৯৭৬-৭৭ সালে বিশ্ববিদ্যালয় মঞ্জুরি কমিশন, বাংলাদেশের চেয়ারম্যানের দায়িত্ব পালন করেন। এছাড়াও তিনি বাংলাদেশ জাতীয় জাদুঘর কিউরেটার বা রক্ষক ছিলেন। তিনি পাকিস্তান এশিয়াটিক সোসাইটির (বর্তমান বাংলাদেশ) প্রতিষ্ঠাতাদের অন্যতম ব্যক্তিত্ব ছিলেন। এ বি এম হাবিবুল্লাহ মধ্যযুগের ভারতের ইতিহাস রচনার ক্ষেত্রে গুরুত্বপূর্ণ অবদান রাখেন। তার রচিত গ্রন্থগুলো উপমহাদেশের ইতিহাস ভিত্তিক অন্যতম নিরভরযোগ্য বই। তার লিখিত বইসমূহ: ফাউন্ডেশন অফ মুসলিম রুল ইন ইন্ডিয়া (ভারতে মুসলিম বিধি প্রতিষ্ঠার ভিত্তি) উপমহাদেশের প্রাথমিক মধ্যযুগের ঐতিহাসিক গ্রন্থ দ্যা ডেসক্রিপটিভ ক্যাটালগ অফ দ্যা পার্সিয়ান (ইরানি বর্ণনামূলক ক্যাটালগ) উর্দু অ্যান্ড আরবিক মানুস্ক্রিপ্ট ইন দ্যা ঢাকা ইউনিভার্সিটি লাইব্রেরি (২ ভলিউম) (ঢাকা বিশ্ববিদ্যালয় গ্রন্থাগারে উর্দু এবং আরবি পাণ্ডুলিপিগুলি, ২ খন্ড) বেলায়েত নামা তাহরিখ-ই-আসাম তাহকিক-ই-হিন্দ (অনুবাদ গ্রন্থ) মূল লেখকঃ আল বিরুনীর রতনলাল চক্রবর্তী (২০১২)। "হাবিবুল্লাহ, এ.বি.এম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় আবু মহামেদ হবিবুল্লাহ
সুখময় চক্রবর্তী

সুখময় চক্রবর্তী (২৬ জুলাই  ১৯৩৪ – ২২ আগস্ট ১৯৯০) ছিলেন একজন আন্তর্জাতিক খ্যাতিসম্পন্ন ভারতীয় বাঙালি অর্থনীতিবিদ। তিনি এবং প্রশান্ত চন্দ্র মহলানবীশ ভারতীয় অর্থব্যবস্থার জন্য  পঞ্চবার্ষিকী পরিকল্পনার অন্যতম রূপকার ছিলেন। সুখময় চক্রবর্তী বৃটিশ ভারতের অধুনা বাংলাদেশের ময়মনসিংহ জেলার গাঙ্গটিয়া গ্রামে জন্মগ্রহণ করেন। তিনি বিদ্যালয়ের পাঠ  কলকাতার বালিগঞ্জ রাষ্ট্রীয় উচ্চ বিদ্যালয়ে এবং কলেজের পড়াশোনা তৎকালীন কলকাতা বিশ্ববিদ্যালয়ের অধীনস্থ প্রেসিডেন্সি কলেজে সম্পন্ন করেন। তিনি অত্যন্ত কৃতী ছাত্র এবং নোবেলজয়ী অর্থনীতিবিদ অমর্ত্য সেনের সহপাঠী ছিলেন। তারপর তিনি দিল্লি স্কুল অব ইকনমিক্স এবং নেদারল্যান্ডসের  রটাড্যাম বিশ্ববিদ্যালয়ের জন তিনবের্গেনের অধীনে গবেষণা করে ডক্টরেট ডিগ্রি লাভ করেন। তিনি ম্যাসাচুসেটস ইনস্টিটিউট অফ টেকনোলজিতে একটি শিক্ষকের পদ লাভ করেন তবে পরিকল্পনা কমিশনে যোগ দিতে ভারতে ফিরে আসেন। তিনি দিল্লি স্কুল অব ইকনমিক্স, হার্ভার্ড, জন হপকিন্স, কেমব্রিজ,  জওহরলাল নেহরু বিশ্ববিদ্যালয় প্রভৃতি স্থানে অধ্যাপনা করেছেন। ভারতীয় সমাজবিজ্ঞান পরিষদের সভাপতি ছিলেন তিনি। সুখময় চক্রবর্তী যেমন ছিলেন সৃজনশীল এবং সুপণ্ডিত, তেমনি এক প্রকৃত পাঠক। তিনি বিংশ শতকের অনন্য ভারতীয় অর্থনীতিবিদদের অন্যতম হিসাবে বিরল সমাজসচেতনতা ও দায়বদ্ধতা নজির রেখে গেছেন। নিম্নসুবিধাভোগীদের জন্য তার ব্যবহারিক নীতি বিশ্লেশনে এটিই সুস্পষ্ট হয় যে, প্রকৃত তাত্বিক ও গাণিতিক অর্থনীতির প্রতি তিনি প্রবল আগ্রহী ছিলেন। বিকাশ তথা উন্নয়নের ক্ষেত্রে তার অধীত জ্ঞানের অব্যাহত প্রয়োগে বিকাশ তথা উন্নয়নের পথ সুগম হয়েছিল এবং বৌদ্ধিক জগতে তার প্রমাণ রয়েছে। রাষ্ট্রীয় মোর্চা ক্ষমতাসীন হওয়ার অব্যবহিত পরে অর্থনৈতিক অবস্থা সম্পর্কে প্রকাশিত তার লেখা বিশেষ প্রশংসিত হয়। তার বহু রচিত গ্রন্থের মধ্যে উল্লেখযোগ্য গুলি হল- রিফ্লেকশন্স অন দি গ্রোথ প্রসেস ইন দি ইন্ডিয়ান ইকনমি ডেভেলপমেন্ট প্লানিং: দি ইন্ডিয়ান এক্সপেরিয়েন্স প্রখ্যাত অর্থনীতিবিদ সুখময় চক্রবর্তী ১৯৯০ খ্রিস্টাব্দের ২২ আগস্ট প্রয়াত হন। তার স্ত্রী ললিতা চক্রবর্তী এবং একমাত্র কন্যা রসায়ন বিজ্ঞানী চারুসীতা চক্রবর্তী।(১৯৬৪ - ২০১৬) স্যামুয়েলস ও তিনবের্গেন আজীবন সুখময় চক্রবর্তীর গুণগান করে গেছেন। সুখময় চক্রবর্তীর মৃত্যুর পর তিনবের্গেন বলেন,  চক্রবর্তী  তার কাছ থেকে যা শিখেছেন, তার চাইতে তিনি বেশি শিখেছেন চক্রবর্তীর কাছ থেকে। "Sukhamoy Chakravorty dead"। The Indian Express। ২৩ আগস্ট ১৯৯০। পৃষ্ঠা 3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৩৪, আইএসবিএন ৯৭৮-৮১-৭৯৫৫-২৯২-৬ "Gupta, Partha Sarathi. "Of shared days with Amartya." India International Centre Quarterly 25 (1998): 70-75."। জেস্টোর 23005530।  "Brief History of Presidency"। Presidency College, Kolkata।  Harcourt, G. C. (২০১২)। On Skidelsky's Keynes and Other Essays: Selected Essays of G. C. Harcourt। Palgrave Macmillan। পৃষ্ঠা 305–307। আইএসবিএন 978-0230348646।
বাংলাদেশ মহিলা ক্রীড়া সংস্থা

বাংলাদেশ মহিলা ক্রীড়া সংস্থা মেয়েদের ক্রীড়ার জন্য বাংলাদেশের জাতীয় সংস্থা। সংস্থাটি বাংলাদেশে মেয়েদের ক্রীড়া পরিচালনার এবং তা সমর্থন করার জন্য দায়বদ্ধ। হামিদা বেগম বাংলাদেশ মহিলা ক্রীড়া সংস্থার সাধারণ সম্পাদক। ১৯৭২ সালের ১৯ ফেব্রুয়ারি ধানমন্ডিতে সোয়া চার একর জায়গার নিয়ে বাংলাদেশ মহিলা ক্রীড়া উন্নয়ন ও নিয়ন্ত্রণ সংস্থা প্রতিষ্ঠিত হয়েছিল। ১৯৮৫ সালে নাম বদলেবাংলাদেশ মহিলা ক্রীড়া সংস্থা করা হয়। এটি সুলতানা কামাল মহিলা ক্রীড়া কমপ্লেক্স পরিচালনা এবং স্পোর্টস কমপ্লেক্স থেকে প্রাপ্ত ভাড়ার অর্থ দিয়ে পরিচালিত হয়। ২০০৪ সালে, বাংলাদেশ মহিলা ক্রীড়া সংস্থা এবং বাংলাদেশ ফুটবল ফেডারেশন প্রথম মহিলা ফুটবল টুর্নামেন্টের আয়োজন করে। এটিতে ছয়টি দল অংশ নিয়েছিল। জাতীয় ক্রীড়া পরিষদ ৩ নভেম্বর ২০১১-তে বাংলাদেশ মহিলা ক্রীড়া সংস্থার কার্যনির্বাহী কমিটি বিলুপ্ত করে নতুন কমিটির ঘোষণা দেয়। সাধারণ সম্পাদক মাহফুজা আক্তার কিরন জাতীয় ক্রীড়া পরিষদের সিদ্ধান্তের বিরুদ্ধে আইনী চ্যালেঞ্জ দায়ের করেন, জাতীয় ক্রীড়া পরিষদও তাৎক্ষণিকভাবে সংস্থাটির কমিটি গঠনের জন্য নির্বাচনের আহ্বান জানায়। ২০১২ সালের ১৫ মে বাংলাদেশ মহিলা ক্রীড়া সংস্থার অ্যাড হক কমিটির ওপর স্থগিতাদেশ জারি করে বাংলাদেশ হাইকোর্ট। "Lutfun Nessa Hoque Bokul Inter-District Women Athletics Championship-2019"। The Daily Observer। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Swimming fast gaining in popularity"। The Daily Star (ইংরেজি ভাষায়)। ২১ জুলাই ২০০৮। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Kiron beats Dana in BWSF polls"। The Daily Star (ইংরেজি ভাষায়)। ৪ ডিসেম্বর ২০০৮। সংগ্রহের তারিখ ২৬ মার্চ ২০২১।  Pramanik, Shahidul। "Tiny Tots and Summerfield School sports competition held"। Bangladesh Sangbad Sangstha। সংগ্রহের তারিখ ২৬ মার্চ ২০২১।  জোবায়ের, আরাফাত (২০২২-০৩-০৮)। "খেলা আছে, নেই খেলোয়াড়!"। ঢাকা পোস্ট। সংগ্রহের তারিখ ২০২৪-০৯-০৯।  "Bangladesh Women's Sports Association under scanner"। New Age (ইংরেজি ভাষায়)। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "Women's Football: Success, challenges and impact beyond the pitch"। The Daily Star (ইংরেজি ভাষায়)। ১৫ এপ্রিল ২০১৯। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২১।  "HC stay on BWSA ad-hoc body"। The Daily Star (ইংরেজি ভাষায়)। ১৫ মে ২০১২। সংগ্রহের তারিখ ২৬ মার্চ ২০২১।
অভিরাম করিমিয়া আলিম মাদ্রাসা

অভিরাম করিমিয়া আলিম মাদ্রাসা রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা। মাদ্রাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদ্রাসা হিসাবে শুরু হয়েছিল। ১৯৭৬ সালে মাদ্রাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদ্রাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদ্রাসাটি দাখিল থেকে আলিম ক্লাসে উন্নতি হয়। মাদ্রাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে। মাদ্রাসায় ৫টি ভবন আছে- প্রশাসনিক ভবন -১টি একাডেমিক ভবন -৪টি। ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক। ২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে। "রংপুর জেলা - সরকারি বাতায়ন"। http (ইংরেজি ভাষায়)। ২০১৭-১০-৩১ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।  "অভিরাম করিমিয়া আলিম মাদ্রাসার আদেশপত্র" (পিডিএফ)। বাংলাদেশ মাদ্রাসা শিক্ষাবোর্ড। সংগ্রহের তারিখ ১৭ জুলাই ২০২১।  "AVIRAM KARIMIA ALIM MADRASAH"। 127458.ebmeb.gov.bd। সংগ্রহের তারিখ ২০২১-০৬-২৩।
গডস্পীড ইউ! ব্ল্যাক এম্পেরর

গডস্পীড ইউ! ব্ল্যাক এম্পেরর (ইংরেজি: Godspeed You! Black Emperor; সংক্ষেপে GY!BE কিংবা GYBE) হলো একটি কানাডিয়ান পোস্ট রক এক্সপেরিমেন্টাল মিউজিক দল যা ১৯৯৪ সালে মন্ট্রিঅল, কেবেক এ গঠিত হয়েছিল। ১৯৯৭ সালে দলটি তাদের প্রথম অ্যালবাম F♯ A♯ ∞ (উচ্চারিত:এফ শার্প এ শার্প ইনফিনিটি) প্রকাশ করে। দলটির দ্বিতীয় অ্যালবাম লিফ্ট ইওর স্কিনি ফিস্টস লাইক এন্টেনাস টু হ্যাভেন ২০০০ সালে প্রকাশ পায়, যা সমালোচকদের দুর্দান্ত প্রশংসা পেয়েছে এবং দশকের সেরা অ্যালবামগুলির একটি হিসাবে নামকরণ হয়েছে। ২০০৩ সালে দলটি অনির্দিষ্ট কালের জন্য বিরতীতে যায়, এবং ২০১০ সালে আবারো ফিরে আসে। পুনঃগঠন এর পর থেকে দলটি আরও চারটি অ্যালবাম প্রকাশ করেছে। এফরিম মেনাক - গিটার, টেপ লুপ, কীবোর্ড (১৯৯৪-২০০৩, ২০১০-বর্তমান) মাউরো পেজেন্টে - বেস গিটার (১৯৯৪-২০০৩, ২০১০-বর্তমান) মাইক মোয়া - গিটার (১৯৯৪-১৯৯৮, ২০১০-বর্তমান) থিয়েরি আমার - ডাবল বাস, বাস গিটার (১৯৯৭-২০০৩, ২০১০-বর্তমান) ডেভিড ব্রায়ান্ট - গিটার, টেপ লুপ (১৯৯৭-২০০৩, ২০১০-বর্তমান) এইডেন গার্ট - ড্রামস, পার্কাসশন (১৯৯৭-২০০৩, ২০১০-বর্তমান) সোফি ট্রুডো - বেহালা (১৯৯৭-২০০৩, ২০১০-বর্তমান) কার্ল লেমিউক্স - ফিল্ম প্রোজেকশন (২০১০ – বর্তমান) টিমোথি হার্জোগ - ড্রামস, পার্কাশন (২০১২-বর্তমান) ফিলিপ লিওনার্ড - ফিল্ম প্রোজেকশন (২০১৫ – বর্তমান) জন লিটলফেয়ার - ফিল্ম প্রোজেকশন (১৯৯৪ - ২০০০) থিয়া প্র্যাট - ফ্রেঞ্চ হর্ন (একধরণের বাদ্যযন্ত্র) (১৯৯৫ - ১৯৯৭) ব্রুস কাওড্রন - ড্রামস, পার্কাশন (১৯৯৭-২০০৩, ২০১০-২০১২) নরসোলা জনসন - সেলো (একধরণের বাদ্যযন্ত্র) (১৯৯৭ - ২০০৩) গ্রেসন ওয়াকার - অ্যাকর্ডিয়ন (একধরণের বাদ্যযন্ত্র) (১৯৯৭) রজার টেলিয়ার-ক্রেগ - গিটার (১৯৯৮ - ২০০৩) জেমস চাউ - কীবোর্ডস, হার্পসাইকর্ড (একধরণের বাদ্যযন্ত্র), গিটার (২০০০) পিটার হ্যারি হিল - ব্যাগ পাইপস (একধরণের বাদ্যযন্ত্র) (২০০০) ফ্লাফি এরস্কাইন - ফিল্ম প্রোজেকশন (২০০০ - ২০০৩) এফরিম মেনাক মাউরো পেজেন্টে ডেভিড ব্রায়ান্ট সোফি ট্রুডো মাইক মোয়া F♯ A♯ ∞ (উচ্চারিত: এফ-শার্প-এ-শার্প-ইনফিনিটি; ১৯৯৭) লিফ্ট ইওর স্কিনি ফিস্টস লাইক এন্টেনাস টু হ্যাভেন (২০০০) ইয়ানকুই ইউ.এক্স.ও. (Yanqui U.X.O.; ২০০২) 'আলেলুইয়া! ডোন্ট বেন্ড! আসেন্ড! ('Allelujah! Don't Bend! Ascend!; ২০১২) 'এসান্ডার, সুইট অ্যান্ড আদার ডিস্ট্রেস (Asunder, Sweet and Other Distress; ২০১৫) লুসিফেরিয়ান টাওয়ারস (২০১৭) গ_ড'স পি এট স্টেট'স এন্ড! (G_d’s Pee AT STATE’S END!; ২০২১) অলমিউজিকে গডস্পীড ইউ! ব্ল্যাক এম্পেরর Henderson, Stuart। "Noted and Notable: New GY!BE and More, PopMatters"। PopMatters (ইংরেজি ভাষায়)। ২০২১-০৬-২৪ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।  "Godspeed You! Black Emperor"। Constellation (ইংরেজি ভাষায়)। ২০২১-০৬-২১ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।  "Sputnikmusic - Top 100 Albums of the Decade (10-1) « Staff Blog" (ইংরেজি ভাষায়)। ২০২২-০২-২৮ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।  "Pitchfork: Godspeed Still on Hiatus, Not Completely Broken Up"। web.archive.org। ২০০৮-০২-১২। Archived from the original on ২০০৮-০২-১২। সংগ্রহের তারিখ ২০২১-০৬-২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Godspeed You! Black Emperor quit over Iraq"। NME (ইংরেজি ভাষায়)। ২০০৮-০২-০৯। ২০২১-০৬-২৪ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।
টেলস অফ থ্রি প্ল্যানেটস

টেলস অফ থ্রি প্ল্যানেটস (ইংরেজি: Tales of Three Planets; অনুবাদ: তিন গ্রহের কাহিনি) হল মার্কিন লেখক এডগার রাইস বারোজ লিখিত ছোটোগল্পের একটি মরণোত্তর সংকলন। বইটির ভূমিকা রচনা করেন রিচার্ড এ. লুপফ এবং অলংকরণ করেন রয় জি. ক্রেনকেল। ১৯৬৪ সালে ক্যানাভেরাল প্রেস থেকে বইটি প্রথম প্রকাশিত হয় এবং তারপর মাত্র একবারই এটির পুনর্মুদ্রণ হয়েছিল। এই বইটিতে বারোজের লেখা চারটি নভেলেট সংকলিত হয়েছে। এগুলির একটির প্রেক্ষাপট পৃথিবী, দু’টির প্রেক্ষাপট "দূরতম নক্ষত্রেরও ওপারে" অবস্থিত পোলোডা গ্রহ এবং একটির প্রেক্ষাপট শুক্র গ্রহ। "দ্য রেজারেকশন অফ জিম্বার-জ" ও "বিয়ন্ড দ্য ফারদেস্ট স্টার" নভেলেট দু’টি ইতিপূর্বে সাময়িকপত্রে প্রকাশিত হয়েছিল। প্রথমটি প্রকাশিত হয় আর্গোসি উইকলি পত্রিকার ২০ ফেব্রুয়ারি ১৯৩৭ সংখ্যায় এবং দ্বিতীয় প্রকাশিত হয় ব্লু বুক পত্রিকার জানুয়ারি ১৯৪২ সংখ্যায়। অন্য দু’টি নভেলেট এই সংকলনেই প্রথম প্রকাশিত হয়। "ভূমিকা" (রিচার্ড এ. লুপফ) "দ্য রেজারেকশন অফ জিম্বার-জ" (১৯৩৭) "বিয়ন্ড দ্য ফারদেস্ট স্টার" (১৯৪২) "ট্যানগোর রিটার্নস" (১৯৬৪) "দ্য উইজার্ড অফ ভেনাস" (১৯৪১) ERBzine C.H.A.S.E.R ENCYCLOPEDIA entry for Resurrection of Jimber-Jaw ERBzine C.H.A.S.E.R ENCYCLOPEDIA entry for Beyond the Farthest Star ERBzine C.H.A.S.E.R ENCYCLOPEDIA entry for Wizard of Venus Tales of Three Planets - ইন্টারনেট স্পেকুলেটিভ ফিকশন ডেটাবেজ-এ প্রকাশনার ইতিহাস Fantastic Fiction entry
অ্যাপোলো ১৪

অ্যাপোলো ১৪ (৩১ জানুয়ারী ১৯৭১ - ৯ ফেব্রুয়ারি ১৯৭১) হলো মার্কিন যুক্তরাষ্ট্রের অ্যাপোলো মহাকাশ অভিযান কর্মসূচির অন্তর্ভুক্ত অষ্টম ও চাঁদে অবতরণকারী তৃতীয় মহাকাশ অভিযাত্রা যাতে নভোচারীরা সরাসরি অংশ গ্রহণ করে এবং তা প্রথমবারের মতো চন্দ্রের উচ্চভূমিতে অবতরণ করেছিল। এটি ছিলো চাঁদে বৈজ্ঞানিক আগ্রহের সুনির্দিষ্ট জায়গাগুলিতে অবতরণকারী "এইচ মিশনগুলির" সর্বশেষ অভিযান, যা চাঁদে দুটি বহির্মুখী ক্রিয়াকলাপ সম্পাদনের জন্য সেখানে দুইদিন অবস্থান করে। অ্যাপোলো ১৪-এর মিশনের কমান্ডার অ্যালান শেফার্ড ছিলেন মূল মারকারী সেভেন নভোচারীদের একজন যিনি প্রথম আমেরিকান হিসাবে ১৯৬১ সালের ৫ মে মহাশূণ্যে গমন করেন। অ্যাপোলো ১৪-তে করে যাত্রা করার সময় ৪৭ বছর বয়সী শেফার্ড ছিলেন সবচেয়ে বয়স্ক মার্কিন নভোচারী ছিলেন এবং তিনি চাঁদে পদচারীর ক্ষেত্রেও সবচেয়ে বয়স্ক ব্যক্তি। Press Kit, পৃ. 72–73। Rincon, Paul (ফেব্রুয়ারি ৩, ২০১১)। "Apollo 14 Moon shot: Alan Shepard 'told he was too old'"। BBC News। London। ফেব্রুয়ারি ৪, ২০১১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৩, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1971 Year in Review: Apollo 14 and 15"। UPI.com। United Press International। ১৯৭১। সংগ্রহের তারিখ মে ৩, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Orloff & Harland 2006, পৃ. 394। Apollo 14 Press Kit (পিডিএফ)। Washington, D.C.: NASA। ১৯৭১। 71-3K। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Orloff, Richard W.; Harland, David M. (২০০৬)। Apollo: The Definitive Sourcebook। Chichester, UK: Praxis Publishing Company। আইএসবিএন 978-0-387-30043-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Project Apollo  এই নিবন্ধটিতে নাসা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।
সোফি ট্রুডো

সোফি ট্রুডো (ইংরেজি: Sophie Trudeau) একজন কানাডীয় সংগীতশিল্পী। তিনি গডস্পিড ইউ! ব্ল্যাক এম্পেরর এর বর্তমান সদস্য ও বেহালাবাদক হিসাবে সর্বাধিক পরিচিত। তিনি ১৯৯৯ সালে প্রতিষ্ঠিত পোস্ট-রক দল ''দ্য সিলভার মাউন্ট জায়ন মেমোরিয়াল অর্কেস্ট্রা'' -এর সহ-প্রতিষ্ঠাতা। তিনি ভ্যালি অফ দ্য জায়ান্টস এবং দ্য মাইল এন্ড লেডিজ স্ট্রিং অক্সিলিয়ারি সহ আরও কয়েকটি সঙ্গীতদলের সাথে যুক্ত। Caramanica, Jon (২০১১-০৩-১৬)। "Fresh Off Hiatus, Pleasing Fans and Testing Stamina"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-০৬-২৩।  Theiner, Manny (17 April 2008). "For the Record". Pittsburgh Post-Gazette. Retrieved 16 September 2012.
সেলিম আল দীন লোকনাট্য পদক

সেলিম আল দীন লোকনাট্য পদক বাংলাদেশের রাজশাহীর পুঠিয়া থিয়েটার ও কেন্দ্রীয় বাংলাদেশ গ্রাম থিয়েটার এর উদ্যোগে ২০১৫ইং সালে প্রবর্তিত হয়। সংস্কৃতি কর্মীদের অনুপ্রাণিত করার জন্য তাদের কর্মের স্বীকৃতিস্বরুপ প্রতি বছর এ পুরস্কার দেয়া হয়। আলী আফরোজ পিনু তাজুল ইসলাম রাইসুল ইসলাম আসাদ আসাদুল্লাহ ফারাজী রবিউল ইসলাম দুখু হাসান আজিজুল হক শিমূল ইউসুফ আমিনুর রহমান মানিক কাঙ্গালিনী সুফিয়া পীযুষ বন্দ্যোপাধ্যায় রতন দাস আফজাল হোসেন আমিরুল ইসলাম অধ্যাপক লুৎফর রহমান "গ্রাম থিয়েটারের ১২তম বাংলা লোকনাট্য উৎসব"। জাগোনিউজ২৪.কম।  "লোকনাট্য উৎসব মঙ্গলবার শুরু"। রাইজিংবিডি.কম।  "বাংলা লোকনাট্যের বড় উৎসব"। দৈনিক প্রথম আলো।  "পুঠিয়ায় বাংলা লোকনাট্য উৎসব"। ঢাকা টাইমস।  "মানবিক বিশ্ব গড়ে তোলার প্রত্যাশা"। দৈনিক সমকাল। ২৬ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ জুন ২০২১।  "পুঠিয়ায় দুলাল বাংলা লোকনাট্য উৎসব"। দৈনিক সমকাল। ১৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২২।  "পুঠিয়ায় ২ দিনব্যাপী লোকনাট্য উৎসব শুরু বৃহস্পতিবার"। আজকের পত্রিকা।
লালমনিরহাট নেছারিয়া কামিল মাদ্রাসা

লালমনিরহাট নেছারিয়া কামিল মাদ্রাসা রংপুর বিভাগের লালমনিরহাট জেলার সদর উপজেলার একটি আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয়ের অন্তর্ভুক্ত একটি অনার্স মাদ্রাসা। মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ড কর্তৃক পরিচালিত হয়। ১৯৬৫ সালে আজগর আলী এই মাদ্রাসাটি প্রতিষ্ঠা করেন। মাদ্রাসাটি ছারছিনা মাদ্রাসার নেসাবে পরিচালিত হয়। মাদ্রাসার বর্তমান অধ্যক্ষের নাম মাওলানা মোসলেম উদ্দিন। মাদ্রাসাটি ১-১-১৯৬৫ সালে শুরু হয়। এখানে দাখিল, আলিম,ফাযিল ও কামিল হাদীস বিভাগ চালু আছে। দাখিল ও আলিম স্তরে বিজ্ঞান বিভাগ আছে। বাংলাদেশের ঐতিহ্যবাহী লালমনিরহাট নেছারীয়া কামিল মাদ্রাসাটি মরহুম আব্দুর নাছীর (পীর সাহেব) এর অনুমতিক্রমে ১৯৬৫ সালে তার মুরিদ আজগর আলী প্রতিষ্ঠা করেন। প্রতিষ্ঠার পর থেকেই অত্যন্ত সুনামের সাথে পরিচালিত হয়ে আসিতেছে। এখানে অনেক দূর দূরান্ত থেকে ছাত্ররা এসে পড়াশুনা করে। মাদ্রাসায় স্কাউটসহ সাংস্কৃতিক কর্ম চালু আছে। শিক্ষার্থীদের শারিরীক ও মানসিক বিকাশের জন্য শরীয়ত সম্মত খেলাধুলা ও সাহিত্য-সাংস্কৃতিক কার্যক্রমসহ নানামূখী কর্মসূচি পালন করা হয়। ছেলেদের সাদা পায়জামা, সাদা পাঞ্জাবি এবং সাদা টুপি। তবে ছারছিনা দারুসসুন্নাত কামিল মাদ্রাসা এর পোশাকের অনুকরণে পাঞ্জাবি নেসফো সাক বা হাঁটুর নিচ থেকে পরা হয়। এখানে ৪টি ভবন আছে, তন্মধ্যে চারতলা ভবন ২টি। মসজিদ দোতলা। মাদ্রাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমরুম। "লালমনিরহাট সদর উপজেলা - বাংলাপিডিয়া"। bn.banglapedia.org। সংগ্রহের তারিখ ২০২১-০৬-২৩।  "Lalmonirhat Nesaria Kamil Madrasha - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-০৬-২৩।  মন্ডল, আশরাফুজ্জামান (২০০৭)। লালমনিরহাট জেলার ইতিহাস। লালমনিরহাট: লালমনিরহাট জাদুঘর। পৃষ্ঠা ২১৩। আইএসবিএন ৯৮৪-৩০০-০০০৯৬৪-৯। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। service.scouts.gov.bd। সংগ্রহের তারিখ ২০২১-০৬-২৩।